Desember | 2018 | Poerdezmerdez
Wees anders …
18 Dinsdag Des 2018
Menz is nie 'n tropdier nie … uhm, menz dink menz het dit al gesê.
Vandag … vandag…
14 Vrydag Des 2018
… raak menz dronk! Of nie. Of wel, Of nie.
Dit was 'n helse jaar en hy is nog nie klaar nie. Ons het vandag ons jaarlikse krismisparty waar ons geskenke by mekaar steel en vreet en suip. En kak grappies vertel en almal dink hulle is snaaks.
En danspassies op gewilde Afrikaanse sekulêre musiek uitvoer of maak of ons kan dans. Ek kliphard "Who the fuck is Alice?" saam skreeu. En melktertjies drink en vodka en bier en alles wat ons in die hande kan kry.
En elke sin begin met "en", menz dink menz is klaar gesuip.
Gelukkig kom menzseUber vir menz haal vanmiddag….
En ons gaan kak van die hitte.
12 Woensdag Des 2018
11 Dinsdag Des 2018
Menz het in menz se kop 'n risikobestuurder wat elke situasie hersien en oorweeg en dan die risiko en gevolge daarvan uitwerk. Of laat verbygaan as die gebeure se risiko laag is en die gevolge daarvan klein of hanteerbaar is. Die arme man, dis 'n 36 uur per dag job en is ook nie 'n maklike een nie.
Sien, as menz 'n risikobestuurder het wat oor alles kan worry, dan hoef menz dit nie self te doen nie…
Hy moet gereeld gelawe word agv die omstandighede waarin ons in SA leef. En ja, hy is manlik – die werk vereis berekende analitiese vaardighede en 'n kop vir syfers. Daar is ook so 'n effens vroulike streep in hom, afterall speel emosies en drama ook 'n rol.
Menz se risikobestuurder is gisteraand gekalmeer met Zanor 1.0 mg. Oftewel, menz het probeer om hom te kalmeer. Ons het bittermin geslaap, so menz reken die dosis was te lig. Ons sal maar sien hoe hy hierdie krisis hanteer.
10 Maandag Des 2018
Groot was menz se verbasing om gister 'n insetsel op Kwela (Kyknet)
raak te sien oor Chirologie.
Daar is blykbaar net vier geregistreerde chirologists in Suid Afrika. En nie, dis nie die snaakse tannie met die ou karavaan met die "palm reader" banner wat op die oop erf op die hoek staan nie.
Menz wonder hoeveel besware Kyknet gaan ontvang van bose Afrikaners wat beswaar wil maak teen sulke duiwelse goed op hulle TV … en dit nogal in Afrikaans!
Dit lyk moerse interessant, dis jammer die kursusse wat aangebied word is in Durban.
Kommintaar op 100 goeie idees: 61 – 80
06 Donderdag Des 2018
As jy nie probeer nie, gaan jy nie leer nie. Leer uit jou foute en word beter. Maar as jy dieselfde fout 5 of 6 keer maak, net om seker te maak dit IS 'n fout, is daar nie hoop vir jou nie.
Of storie. Of maak 'n skerp sarkastiese aanmerking, dit help partykeer ook.
Fok dit, boo as jy wil. Nie op die ref nie, maar voel vry om te boo vir die regering, Eskom, taxi's en turftone. (Menz kan nou nie sê "damduikers" soos gewoonlik nie, want tannie Bali het haar vrywilliglik 'n damduiker verklaar en sy pas sooo nie in die prentjie wat menz gewoonlik opdink van 'n damduiker nie …)
Met loadshedding, listeriose en al die vlieë in die omtrek? 'n Broodjie (sonder polonie) kan ook 'n goeie ete wees. Maar, om te kan kook is 'n pluspunt. MenzseMan se neefs bak en kook soos kampioene (die een bak, die ander kook) – gewone huiskos, maar smaaklik!
Wees menslik met jonger kinders, altyd. Gee hulle jou tyd en jou oor en jou verbeelding, dit maak 'n nuwe wêreld vir albei partye oop.
Dis ok om baie goed alleen te doen, mens moet leer om alleen te kan wees en oorleef ook. Saam is lekker, maar alleen is soms nodig.
Uhm, nee. Vader was 'n doos. Menz het die ritme van 'n koei met malkoeisiekte wat nie ten beste met enige vorm van dans vergelyk kan word nie, al staan jy verder weg en draai jou koppieskeef links of regs …
Soms is dit nodig, menz kan net soveel kak opvreet in 'n dag. Menz het al in die kak gekom omdat menz gesê het dat common sense nie trainable is nie, omdat menz gevra het wanneer hou dit op om 'n training need te wees en word eerder gesien as disinterest of stupidity … Menz moet tantrum sodat die dommetjies in die ander kantore kan aandag gee, al is dit net vir 5 sekondes en al is dit net vir vandag.
Menz is nie baie sosiaal nie, maar sou dit wel gebeur dat menz iewers heen genooi word, vat menz altyd iets saam. ALTYD. En sê dankei na die tyd. ALTYD.
Vra, vra, vra. Maar vra foktog VOOR jy aanjaag. Of voor jy misverstaan.
Menz koop al jare menzseMan se klere, hy wissel nogal tussen groottes. Dis vakuumverpak ons die te groot en die te klein klere om dit net weer te kan omruil soos die seisoene van sy lyf verander. Menz koop menz se eie klere.
Menz luuuuurv t-shirtsl. Menz sou elke dag jeans en t-shirts werk toe gedra het as menz kon. Maar die HOOFkantoor sit in Oklahoma – reg in die Bible belt – en daar mag dames nie langbroeke dra nie. Rompies en sykouse en hofskoene. Uhm … norrefok. Dus word daar van ons verwag om korporatiewe drag te dra – alhoewel ons nie kliënte sien nie.
'n Plain T-shirt is tog deftig op 'n manier.
Moenie luister om te antwoord nie. HOOR wat die ander persoon sê. Maak seker jy verstaan die bedoeling van wat gesê word. Gee aandag. Die belangrikste ding wat jy iemand anders kan gee, is jou tyd.
Yes, no, maybe. Situasies verander. As jy kan, ja. As dit nie meer geldig is nie, don't flog a dead horse. As dit by jou waardes aanklank vind, definitief. Maar 1ste les: moenie te maklik belowe nie – moenie oogkontak maak nie en moet jouself nie in situasies inpraat nie.
Daar is gewoonlik meer beenspasie in die voorste ry. En die nerds sit daar, jy sal gewoonlik nie met testosteroongevulde gediertes hoef te cope nie.
Hoekom sal jy nie wil nie?
True, maar fokweet dit is partykeer so moeilik. Dis makliker om te deal met die wat nog hulle werk wil doen, maar die ander …
Ook nie die springmieliegooier nie. Deesdae is die klank so hard in die teaters, dat menz in elk geval niks anders kan hoor nie en daar uitstap minus 'n paar duisend gehoorselletjies wat 'n geweldadige dood gesterf het.
Almal hou van skoon mense. Dis lekker om te stort en onder die koue/warm water uit te klim wat proporsioneel omgekeer is met die temperatuur buite die stort.
Jou fokken fokker … *sensitief
05 Woensdag Des 2018
Dis maar ook goed menz se bedaarpilletjies is byderhand en dat menz die geleentheid het om op te staan en buite 'n mentholtjie te gaan rook.
Want as menz ooit die geleentheid sou hê om 'n persoon wat verantwoordelik is vir 'n geval soos onder raak te loop, sal daar net 1 asempie wegloop van die fight af. En dit sal menz wees. Dit wat oorbly van die doos sal nie genoeg wees om 'n eetlepel vol te maak vir 'n verassing nie.
Idees vir Desember geselsies …
Menz is agter en sal moet inhaal … Menz het nie noodwendig idees of stories of rants oor al die idees nie, maar menz sal probeer.